Η ΒΑΣΙΛΙΣΣΑ ΤΩΝ ΔΑΚΡΥΩΝ
ΤΕΣΣΕΡΑ ΧΡΟΝΙΑ ΠΡΙΝ
ΕΠΕΙΣΟΔΙΟ 3
Μας ανήκει ολόκληρος αυτός ο οπωρώνας.
Κατάλαβα.
Περίμενα εδώ τη μαμά μου.
Ίσως είναι στο μαγαζί.
Έχει κι ένα μαγαζί.
Σου είπα ότι η οικογένειά μου έχει επιρροή στην πόλη.
Ναι.
Μαμά!
Μαμά;
ΣΟΥΠΕΡΜΑΡΚΕΤ ΓΙΟΝΓΚΝΤΟΥ-ΡΙ
Θεέ μου.
Ούτε εδώ είναι.
Διάλεξε όποιο θέλεις.
Πάρε αυτό.
Είναι νέα γεύση.
ΓΡΑΝΙΤΑ
Φράουλα είναι.
Είναι τόσο δημοφιλής, που τέτοια παίρνουν όλα τα παιδιά μετά το σχόλασμα.
Είναι αναζωογονητική.
Πρώτη φορά τρώω.
Πρώτη φορά τρως γρανίτα;
Για κάτσε. Ίσως σε μεγάλη ηλικία. Αλλά μικρή;
Δεν σου πήρε ποτέ η μαμά σου;
Όχι.
Να πω την αλήθεια, το ψιλοήξερα.
Τι πράγμα;
Συνέχεια φοράς τρύπια μπλουζάκια.
Τι πράγμα;
Βίντατζ είναι.
-Είναι από την Ευρώπη… -Αυτό που φοράς, ας πούμε.
Θα το φορούσε η γιαγιά μου.
Άκουσέ με πρώτα.
Θα πάθεις σοκ αν μάθεις…
πόσο κάνει αυτή η ζακέτα.
-Μην προσποιείσαι μαζί μου. -Πίστεψέ με.
Δεν είμαι τόσο φτωχή.
Αλήθεια.
Εσύ πίστεψέ με.
Σου δίνω τον λόγο μου.
Στο εξής,
θα απολαμβάνεις όλα όσα δεν μπόρεσες να απολαύσεις στη ζωή.
Δεν θα είναι εύκολο.
Δεν σου είπα ότι νοικιάζω το διαμέρισμά μου;
Μου το είπες.
Δεν είναι μόνο αυτό.
Βάζω στην άκρη…
δύο εκατομμύρια τον μήνα.
Μη με κοιτάς απορημένη.
Δεν καυχιέμαι.
Λέω ότι δεν πειράζει.
Δεν με νοιάζει αν έχει χρέη η οικογένειά σου.
Αν έχουμε χρέη;
Ακόμη και κάτι άλλο να υπάρχει,
δεν με νοιάζει.
Γιατί
θα είμαι δίπλα σου.
Θα είσαι δίπλα μου;
Ναι.
Θα είμαι εκεί
για σένα.
Γιατί μου ήρθε αυτή η ανάμνηση;
Εσύ θα ήσουν η τελευταία μου σκέψη
αν πέθαινα αυτήν τη στιγμή;
Είσαι καλά;
Χε-ιν.
Χτύπησες;
Είσαι καλά;
Αναλαμβάνεις εδώ;
Τρόμαξε.
Χρειάζεται ξεκούραση.
Πάμε.
Εντάξει.
Στο νοσοκομείο ήταν εξωπραγματικό,
αλλά εδώ νόμιζα ότι θα πέθαινα.
Ξαναείπα μέσα μου, λοιπόν,
ότι δεν θα πεθάνω ποτέ.
Γιατί ένιωσα
προσβεβλημένη.
Είσαι καλά;
Θα το στραμπούλιξες.
Πάλι γίνομαι δραματικός;
Αν ήταν οποιαδήποτε άλλη μέρα.
Μα εφόσον τραυματίστηκα,
το βρίσκω εύλογο.
Είδες;
Το ξύλο δεν παίρνει φωτιά εύκολα;
Μα αυτό είναι βελανιδιά.
-Άρα, είναι αδύνατο; -Όχι.
Μα όσοι κάνουμε κάμπινγκ, προτιμάμε τη δαμασκηνιά.
Όταν καίγεται, ποτίζει το κρέας και το νοστιμίζει.
Καλώς. Εμπρός, λοιπόν.
Μου βγάζει μια νοσταλγία.
Μου θυμίζει την Αφρική.
Όταν ήμουν 20, ζούσα μια ζωή γεμάτη άγρια φύση και βαρβαρότητα.
Εννοείς που κλείστηκες
στο ξενοδοχείο μια βδομάδα λόγω κουνουπιών;
Είδα αρκετή άγρια φύση απ' το παράθυρο.
Τι έγινε;
-Μόνο καπνό βγάζει. -Όντως.
Είναι νωπά αυτά τα ξύλα, νομίζω.
Ούτε κάποιος που ξέρει δεν μπορεί να τα χειριστεί.
Ο Χιουν-γου δεν είναι επιλεκτικός.
Είναι απ' την επαρχία.
Μη με συγκρίνεις με κάποιον
που θα έπαιζε ποδόσφαιρο σε χώμα.
Είναι έμπειρος.
Εσύ κι οι δικαιολογίες σου!
Πού είναι, αλήθεια;
Παράτα τα. Πες σ' εκείνον να το κάνει.
Όχι, μπορώ.
Σου-τσολ, αρκετά. Σταμάτα.
Θεέ μου.
Χαμομήλι;
Ναι.
Φτιάχνεις άλλα δύο για τον πρόεδρο κι εμένα;
Φυσικά.
Γιατί γύρισε νωρίτερα ο πατέρας και δεν κυνηγάει;
Βασικά,
επικοινώνησε μαζί μου ο μέγας σαμάνος.
Και τι ήθελε;
Ρώτησε ξαφνικά αν είχε πάει για κυνήγι ο πρόεδρος.
-Πώς το ήξερε; -Είναι μέγας σαμάνος.
Είπε πως ίσως να κινδύνευε αν κυνηγούσε σήμερα.
Γι' αυτό γύρισε αμέσως;
Ναι, αλλά έτσι ευνοήθηκε η Χε-ιν.
Πήρε τη διαδρομή του.
Μαμά!
Είχαμε τραυματία!
Τι; Πώς;
Η Χε-ιν συνάντησε έναν αγριόχοιρο.
Δεν τραυματίστηκε σοβαρά πάντως!
Θεέ μου. Είναι καλά;
Πώς το ξέρατε;
Είστε έξοχος.
Τι είπε;
Σας ευχαριστώ πολύ. Θα σας επισκεφθώ σύντομα.
Τι είπε;
Είδε στο όνειρό του την πρώην γυναίκα σου.
Με ένα μαχαίρι, στον κυνηγότοπο.
Ήθελε να σε πάρει μαζί της.
Θα κινδύνευες τρομερά αν πήγαινες για κυνήγι σήμερα.
Είδες;
Ήταν σοφό που με άκουσες.
Μην αγνοείς τις προλήψεις.
Να μιλάς με τον σαμάνο πριν από σημαντικές αποφάσεις.
Εντάξει.
Να μην πάρουμε τον γιατρό Κιμ;
Δεν πειράζει. Στραμπούληγμα είναι.
Ο Χιουν-γου σ' έσωσε.
Νόμιζα ότι δεν πετύχαινε ούτε πουλί. Αγριόχοιρο;
Ψέματα το έκανε.
Θα έχει πείρα.
Του έκανες κομπλιμέντο τώρα;
Χρειάζεται μεγάλη πείρα ο αγριόχοιρος.
Είναι χοντρόπετσος, σημαδεύεις συγκεκριμένο σημείο.
Ή γίνεται πιο επικίνδυνος.
Ακριβώς. Ευτυχώς που στάθηκε τυχερός. Κι αν αστοχούσε;
Σκεφτείτε το.
Δεν έπρεπε να φερθεί τόσο απερίσκεπτα ως αρχάριος.
Ήταν πεζοναύτης στο Ειδικό Τάγμα Αναγνωρίσεως.
-Ήταν δεινός σκοπευτής. -Αλήθεια;
Ναι, αλήθεια.
Κατάλαβες επιτέλους πόσο γελοίος ήσουν
που προσφέρθηκες να του μάθεις;
Ένα είναι βέβαιο.
Δεν θα ήμουν εδώ τώρα αν είχε διστάσει λίγο.
Τυχερούλα.
-Τι πράγμα; -Έχει μυώδη μπράτσα.
Δεν πέρασε όλα του τα χρόνια μόνο μελετώντας.
Πώς το κατάλαβες;
Στη φυλακή,
μου έδωσε το συμφωνητικό με τα μπράτσα του
κι είπε "Υπογράψτε εδώ".
Κι η καρδιά μου
φτερούγισε.
-Θεία! -Έλα τώρα, θεία.
Ώρες ώρες μ' εντυπωσιάζεις, Χιουν-γου.
Πώς πήρες τέτοια αστραπιαία απόφαση;
Δεν σκεφτόμουν.
Ήταν ενστικτώδες.
Το ένστικτό σου ήξερε ότι δεν πρέπει να πεθάνει.
Έπρεπε να τη σώσεις για να αναθεωρήσει τη διαθήκη της, έτσι;
Εμπρός;
Η Χε-ιν;
Πήρε ένα χάπι και ξάπλωσε.
Πρέπει να τρόμαξε πολύ.
Δεν το πιστεύω αυτό.
Η αλήθεια είναι ότι έλεγξα τη διαδρομή νωρίτερα.
Ο φράχτης ήταν παραβιασμένος.
Από κει πρέπει να μπήκε ο τραυματισμένος αγριόχοιρος.
Αυτή θα ήταν η διαδρομή του προέδρου Χονγκ.
Πού το πας;
Λες ότι κάποιος έφερε επίτηδες τον αγριόχοιρο για να του κάνει κακό;
Κι έτσι να ήταν, δεν θα το ξέραμε.
Θα ελέγξω το κλειστό κύκλωμα παρακολούθησης.
Θα το ελέγξω εγώ.
Θέλετε να το κάνετε εσείς;
Καλώς, θα το ετοιμάσω.
Λυπάμαι
που συνέβη αυτό στη διάρκεια της επίσκεψής σου, κε Γιουν.
Δεν υπάρχει πρόβλημα.
Δοκίμασε τη σούπα.
Εγώ έπιασα τον φασιανό.
Έλα τώρα! Μη λες ψέματα, μπαμπά!
Από μια φάρμα τούς αγοράσαμε.
Λοιπόν, ας φάμε.
Φάτε.
Ευχαριστώ.
Γιατί καρύκευσες τις ρίζες;
Ο Χιουν-γου τις προτιμά στη σχάρα.
Κι έτσι μου αρέσουν.
Αλήθεια;
Μάλιστα.
Φάε.
Μάλιστα, κύριε.
Κύριε Γιουν.
Αυτά είναι φύλλα λάκας.
Πολύ σπάνια.
Εκείνα του βουνού είναι νόστιμα και δυσεύρετα.
Έχω φάει μικρότερος.
"Μικρότερος";
Στις ΗΠΑ μεγαλώσατε;
Όχι, πήγα εκεί στα 13 μου. Ήμουν στην Κορέα μέχρι τότε.
Μετανάστευσε η οικογένειά σας ή πήγατε για σπουδές;
Με υιοθέτησαν εκεί.
Έχασα τους θετούς γονείς μου λίγο πριν αποφοιτήσω.
Οπότε, δεν έχω οικογένεια πια.
Εγώ έχασα τους γονείς μου στα 15.
Κι έφτασα μόνος μου εδώ που είμαι.
Δεν γνώριζα για την οικογένειά σου.
Δεν είσαι σαν τη σημερινή νεολαία.
Συμφωνώ.
Με κάνετε υπερήφανη σαν να ήμουν μητέρα σας.
Μπορείτε να μας θεωρείτε οικογένειά σας στην Κορέα.
Το εκτιμώ.
Φάτε.
Έλα δω. Ναι, εδώ.
Ευχαριστώ.
Πάνγκσαν είναι;
Μάλιστα, κύριε.
Όμορφο είναι.
Δεν είναι μόνο όμορφος,
αλλά έσωσε και τον γιο μου όταν πήρε φωτιά το σπίτι μας.
-Αλήθεια; -Μάλιστα.
Ο γιος μου ήταν μόνος.
Θα είχε πεθάνει αν δεν τον είχε ξυπνήσει αυτός
να τον σύρει έξω.
Είναι έξυπνος και πιστός.
Τον πουλάς;
Κοιτάξτε…
Λυπάμαι, κύριε.
Είναι οικογένεια.
-Εκατό εκατομμύρια. -Ορίστε;
Μα δεν είναι καν ράτσας.
Δεν έχει σημασία.
Θα πέσει η προσφορά.
Ενενήντα εκατομμύρια.
-Ογδόντα. -Μισό λεπτό.
Καλέ μου.
Θα τον πουλήσω.
Αλλά
μας δίνετε 100 εκατομμύρια;
Φυσικά.
Αγάπη μου.
Μόνο ένα πράγμα δεν έχω.
Προκατάληψη, σωστά;
Γιατί το λες;
Ο κύριος Γιουν.
Δεν μοιάζει πολύ χαλαρός για κάποιον που έχει περάσει τόσα στη ζωή;
Θα έχει παλέψει για να επανέλθει.
Τα φαινόμενα απατούν.
Ποτέ δεν ξέρεις τι σκέφτεται κάποιος.
Σίγουρα είσαι από ΗΠΑ;
Ξέρεις τη γλώσσα και τα κορεάτικα γνωμικά καλύτερα από μένα.
Σου το έχω πει.
Ο πατέρας μάς έβαζε να μιλάμε και να διαβάζουμε μόνο κορεάτικα βιβλία.
Σοφός άνθρωπος.
Δεν γίνεται ο καθένας πανεπιστημιακός.
Θέλεις λίγο;
Σωστά. Ακόμη κι η μπίρα σε πικρίζει.
Ξέρεις ότι νιώθω απαίσια που δεν μπορώ να πιω μαζί σου;
Τι εννοείς; Μη νιώθεις άσχημα.
Πάω τουαλέτα.
Ροδάνι η γλώσσα του.
Το δωμάτιό σου είναι στον δεύτερο.
Ναι, το ξέρω.
Καλό σου βράδυ.
Πήγαινε επάνω.
Θα πάω.
Καληνύχτα.
Σου-τσολ.
Τις προάλλες με ρώτησες
πώς να καλοπιάνεις την Επιτροπή Ανταγωνισμού
όταν σε καλούν.
Ισχύει.
Τι λες;
Θες να σου δώσω λεπτομερείς συμβουλές;
Τώρα;
Σύμφωνα με την εξειδίκευσή μου, όταν σπούδασα στη Νομική του SNU
και μετά από χρόνια στο νομικό τμήμα,
μπορώ να σου δώσω μια εκτενή, αλλά απλή εξήγηση.
Είμαι ελεύθερος μέχρι αργά το βράδυ.
Με περιμένει η γυναίκα μου.
Αλήθεια; Κρίμα.
Κρίμα για σένα, δηλαδή.
Είναι μεγάλη ευκαιρία.
Φοβάσαι;
Τι πράγμα;
Να κοιμηθείς με τη Χε-ιν.
Σου-τσολ!
Αυτό είναι εξωφρενικό.
Ανδρόγυνο είμαστε.
Γιατί να φοβάμαι να κοιμηθώ με τη γυναίκα μου;
Εντάξει.
Πού πας; Το δωμάτιο είναι εκεί πάνω.
Το ξέρω.
Ευθεία.
Πραγματικά
τον λυπάμαι.
-Το ποτό; -Τι εννοείς;
Το ήπιες όλο.
Αλήθεια;
Μέθυσες κιόλας;
Τι γλυκό!
-Πάμε για ύπνο. -Εντάξει.
Το ήπια όλο!
Γιατί άργησες τόσο;
Δεν κοιμόσουν;
Ξύπνησα.
Σε ρώτησα κάτι.
Σωστά.
Με ρώτησε κάτι ο Σου-τσολ και συζητούσαμε.
Τι;
Τον ανόητο.
Γιατί σε ενόχλησε τέτοια ώρα;
Αγάπη μου. Χε-ιν.
Μην εξάπτεσαι, σε παρακαλώ.
Θες να ξαναπάω κάτω
να του τα ψάλλω;
Δεν πειράζει.
Αλήθεια; Έτσι λέω κι εγώ.
-Βοήθα με να γδυθώ. -Τι;
Στραμπούλιξα τα δάχτυλά μου και πονάνε.
Μπορείς εσύ;
-Εγώ; -Ναι.
-Να σε ξεκουμπώσω; -Ναι, εδώ πίσω.
Εδώ.
Φτάνει τόσο.
Μπορώ παρακάτω.
Εντάξει.
Ωραία.
Γιατί δεν γδύνεσαι;
Πρέπει;
Δεν θα κάνεις ντους;
Πρέπει;
Να μη βγω έξω;
Τι σ' έπιασε;
Μην τον εξιδανικεύεις. Δεν ήταν τόσο ωραίος.
Είσαι καλά;
Όχι. Σταμάτα.
Μην το σκέφτεσαι σε αργή κίνηση.
Μην το κάνεις.
Μη.
Δεν έβρισκα
μπουρνούζι.
Εντάξει.
Κατάλαβα.
Μένω άναυδη.
Περνιέται
για σέξι;
Τι στο καλό συνέβη στο σώμα του;
Σοβαρά τώρα.
Τι θέλεις;
Εγώ…
Έχει πολλά νερά κάτω.
Επειδή σ' εκνευρίζει αυτό, θα τα μάζευα.
Δεν πειράζει.
Στέγνωσε τα μαλλιά.
Μη μου πεις…
ότι δεν τα στέγνωσες
επειδή κοιτάχτηκες στον καθρέφτη
και σκέφτηκες ότι μοιάζεις
με έναν μουσκεμένο Τιμοτέ Σαλαμέ ή τον Ντι Κάπριο;
Τι εννοείς;
Αν όχι γι' αυτό,
πήγαινε στέγνωσέ τα.
Εντάξει.
Θα το κάνω.
Απίστευτο.
Ήθελε να με αποπλανήσει;
Πολλή υπερδιέγερση
για τέτοια ώρα.
Κοιμάσαι;
Όχι ακόμη.
Πολύ μικρό είναι το κρεβάτι.
Διπλό είναι;
Υπέρδιπλο.
Μάλιστα.
Το νιώθω πολύ μικρό
για υπέρδιπλο.
Κάποτε
κοιμόμασταν μαζί
σε μονό κρεβάτι.
Πότε;
Δεν θυμάσαι;
Στο Γιονγκντού-ρι.
ΒΡΑΒΕΥΣΗ ΒΡΑΒΕΙΟ ΣΥΝΕΠΕΙΑΣ
Μείνε εδώ απόψε.
Είναι πολύ αργά.
Εννιά το βράδυ είναι.
Είναι πολύ αργά.
-Είναι επικίνδυνο να οδηγήσεις. -Ισχύει.
Έτσι.
Κοιμήσου εδώ.
Εγώ θα είμαι σ' εκείνο το δωμάτιο.
Θα είμαι εκεί
αν με χρειαστείς.
Καληνύχτα.
Όμορφο ήταν το φεγγάρι.
Ίσως μπορούμε να το δούμε μαζί.
Έλα μέσα…
αν θέλεις.
-Αλήθεια… -Ναι;
…πώς κοιμηθήκαμε
στο κρεβάτι;
Αγκαλιά.
Σωστά.
Κάναμε αγκαλιά;
Θες να αγκαλιαστούμε αν είναι μικρό το κρεβάτι;
Εντάξει είμαι.
Δεν είναι τόσο.
Έχω λίγο χώρο.
-Αλήθεια; -Ναι.
Τότε…
θες να κάνουμε αγκαλιά
όπως και να 'χει;
Πλάκα κάνω.
Μη φοβάσαι τόσο.
Τι ζητάτε εδώ;
Θεέ μου.
Συγγνώμη.
Δεν το σκέφτηκα καλά χθες.
Σας την επιστρέφω.
Βοηθήστε μας. Δεν κλείσαμε μάτι απόψε.
Του έχω ήδη χαρίσει τον σκύλο, δεν γίνεται.
Λυπάμαι.
Είναι της οικογένειας απ' όταν έσωσε το παιδί.
Πρέπει να παλάβωσα και τον πούλησα.
Καλώς. Φέρ' τη μου.
-Σας ευχαριστώ. -Ευχαριστούμε!
Ευχαριστούμε πολύ, κύριε!
Θεέ μου!
Τι κάνετε;
Ένιωθες ένοχος.
Ας τον σκοτώσουμε.
Καλύτερα έτσι;
Τι κάνεις εκεί;
Παραλίγο να σου ρίξω πάλι.
Σε ρώτησα κάτι.
Ένα αστείο έκανα.
Σου φάνηκε αστείο αυτό;
Εσύ τι λες να ήταν;
Επιστρέψατε τα λεφτά;
Τα δέχτηκες;
Είμαι μάρτυρας.
Η συμφωνία χάλασε.
Πηγαίνετε.
Ευχαριστούμε!
Ευχαριστούμε! Πάμε.
-Γρήγορα. -Αλήθεια.
Γιατί με σταμάτησες;
Σου το είπε.
Τον υπεραγαπά.
Είναι της οικογένειας.
Μάλιστα.
Αν είναι έτσι, είναι σωστό να σκοτώνεις αδέσποτα;
Από δω μπαίνεις στο δάσος.
Δεν μπήκε κανείς άλλος εκτός της οικογένειας.
Άρα, το έκανε κάποιος από μέσα;
Μισό λεπτό.
Πάγωσέ το.
Ποιος είναι;
Βλέπω μόνο πλάτη.
Ο αδελφός σου!
Αδύνατον.
Καλέ μου.
Δεν το ξέρουμε.
Ο Μπομ-σοκ δεν θα έκανε κάτι τέτοιο.
Μάθε αν είναι στην Κορέα.
Μάλιστα, κύριε.
Μαζέψτε τα.
-Κιόλας; -Χάλασε η μέρα.
Γυρνάμε πίσω.
-Θυμάσαι εκείνο το αγόρι; -Τι;
Συνέβη πάνω από δυο δεκαετίες πριν.
Μ' εκείνον τον ποιμενικό μιας ζυθοποιίας,
που τον σκότωσε ένα αγοράκι.
Ναι, εκείνο απ' το ορφανοτροφείο Αιώνια Ελπίδα.
Πήρε υποτροφία απ' τον Όμιλο Κουίνς λόγω ευφυίας.
Του μαγείρευα πολλές φορές όταν ερχόταν.
Ναι, εκείνος.
Θυμάσαι τι είπε στην αστυνομία;
Αυτός δεν είσαι εσύ;
Γιατί σκότωσες ξένο σκύλο;
Δεν θα περάσει έτσι αυτό.
Ξέρεις πόσο κόστιζε;
Συγγνώμη!
Ζήτα αμέσως συγγνώμη.
Σε τι διαφέρει ένας πολύτιμος σκύλος;
Δεν θα πείραζε να σκοτώσω
έναν απλό σκύλο;
Τι συμβαίνει μ' αυτό το παιδί;
Θεέ μου, τι λέει;
Θεέ μου, έχεις δίκιο.
Πράγματι, αυτό ρώτησε.
Ήταν τρομακτικό να τον ακούς.
-Δεν του έμοιαζε; -Με ποιον;
Έλα, εγώ είμαι. Γύρισες καλά;
Θα συναντήσεις τον κο Χέρμαν.
Σοβαρά;
Ευχαριστώ.
Εντάξει, τα λέμε εκεί.
Δεν θα σ' απογοητεύσω.
EMAIL
ΕΡΓΑΣΤΗΡΙΟ ΓΙΑ ΤΟΝ ΟΓΚΟ ΣΤΟΝ ΕΓΚΕΦΑΛΟ
Η ΙΑΤΡΙΚΗ ΟΜΑΔΑ ΔΕΝ ΜΠΟΡΕΙ ΝΑ ΣΑΣ ΑΝΑΛΑΒΕΙ…
ΔΕΝ ΘΑ ΜΠΟΡΕΣΟΥΜΕ ΝΑ ΣΑΣ ΘΕΡΑΠΕΥΣΟΥΜΕ…
ΖΗΤΟΥΜΕ ΣΥΓΓΝΩΜΗ…
ΛΥΠΟΥΜΑΣΤΕ ΠΟΛΥ…
Πρόκειται
να πεθάνω;
Ενώ σε λίγο κλείνω τη Χέρκινα;
Ενώ θα μπω στη Λέσχη του Ενός Τρις;
Αδύνατον.
Έχω τόσα μοναδικά σύνολα αφόρετα.
Αγόρασα τόσα νησιά, αλλά δεν έχω πάει.
Κι ωστόσο θα πεθάνω;
Όχι, θα πήγαιναν στράφι.
Όλα αυτά είναι καλλιτεχνών
άνω των 90, γιατί θα αξίζουν μετά θάνατον.
Πώς θα πεθάνω πριν απ' αυτούς, λοιπόν;
Θα πήγαιναν στράφι.
Κι εσύ θα πήγαινες στράφι.
Ας κλείσουμε το συμβόλαιο του καταστήματος.
Μπράβο σε όλους.
-Γραμματέα Να. -Ορίστε;
Υπάρχουν γυναίκες που καρδιοχτυπούν όταν βλέπουν τον σύζυγο,
ακομα και μετά από τρία χρόνια γάμου;
Γιατί να καρδιοχτυπούν;
-Αρρυθμία έχουν; -Όχι γι' αυτό.
Ίσως
επειδή
είναι όμορφοι;
-Οι σύζυγοί τους; -Ναι.
Ίσως είναι άρρωστη.
Ξέρετε τέτοια γυναίκα;
Ναι, ξέρω.
Κάποιες μέρες, τον κοιτάζει στα μάτια και θέλει
να τον αγκαλιάσει.
Γιατί;
Επειδή τον λυπάται.
Νιώθει άσχημα
που μια τόσο αγαθή ψυχή πρέπει να υπομείνει έναν σκληρό κόσμο.
-Μη μου πείτε. -Είναι κι άλλοτε όμως.
Που οι ώμοι του δείχνουν
τόσο φαρδείς.
Εκείνη θέλει να την πάρει αγκαλιά.
Μοιάζει με κινούμενο, σέξι δυναμίτη.
Αναρωτιέται αν πρέπει ν' αφήνει τον μοιραίο άντρα
να κυκλοφορεί ελεύθερα.
Πείτε της να πάει σε γιατρό. Άρρωστη είναι.
-Βρίσκεις; -Μα φυσικά.
Να κάνει οπωσδήποτε αξονική εγκεφάλου.
Κάτι δεν πάει καθόλου καλά.
Γραμματέα Να.
Είσαι πολύ καλή.
-Νιώθω πολύ παράξενα τελευταία. -Δηλαδή;
Νιώθω συμπόνια
για τους άλλους.
-Κι είναι παράξενο; -Ποτέ δεν ήμουν έτσι.
Πάντα ήμουν ανάλγητη.
Είναι αλλόκοτο.
Πολύ σαματά κάνεις.
Πάψε. Θυσιάζω το χέρι μου για σένα.
Και συνέχεια συμμερίζομαι
τους άλλους.
Τι ήταν αυτό;
Απαγορεύονται οι δικηγόροι.
Συγγνώμη. Είναι άντρας γνωστής μου.
Του κάνεις χάρη, δηλαδή;
Έχουν το μωρό σε θερμοκοιτίδα.
Τους λυπήθηκα, οπότε…
Δεν θα ξαναέρθει.
-Συγγνώμη. -Πόσο πρέπει να μείνει…
Ορίστε;
…εκεί μέσα το μωρό;
-Περίπου τρεις… -Μία βδομάδα; Δύο;
Του επιτρέπω να έρχεται μόνο μέχρι τότε.
Το εννοείτε;
Φρόντισε να μην τον δω μόλις βγει το μωρό.
Δεν το καλύπτει καμία ασφάλεια.
Θα έδινα τα λεφτά για την επέμβαση,
αλλά η μαμά δεν ακούει.
Λέει ότι είναι για τον γάμο μου!
Τα λεφτά είναι θέμα.
Λυπάμαι.
Απίστευτο.
Δεν είναι μόνο η μαμά της άρρωστη.
Αφού υπάρχει θεραπεία, γιατί κλαίει…
Γιατί υπάρχουν τόσοι άρρωστοι άνθρωποι;
Τι εκνευριστικό.
Ποτέ δεν ήμουν έτσι.
Ποτέ δεν μ' ένοιαζε
ο ξένος πόνος, οπότε γιατί είμαι έτσι;
Καρδιοχτυπώ για τον σύζυγο.
Ο εγκέφαλός μου δεν λειτουργεί φυσιολογικά.
Είναι συμπτώματα της αρρώστιας;
Δεν θα το έλεγα.
Πολλοί ασθενείς στο τελευταίο στάδιο βιώνουν τέτοιες αλλαγές.
Συνειδητοποιούν πράγματα
επειδή πεθαίνουν.
"Αλλάζεις επειδή πεθαίνεις".
"Θα πεθάνεις σύντομα".
Νομίζω πως αυτό υπαινίσσεστε.
Μα κάνετε λάθος.
Έχω κινδυνέψει να πεθάνω πολλές φορές.
Και η τύχη μου
μ' έσωζε κάθε φορά.
Αν δεν έχετε την ικανότητα να με σώσετε,
τότε θα δείτε.
Άλλο ένα θαύμα
θα με σώσει.
Γεια σου, Χιουν-γου.
Σαν τα χιόνια.
Ναι, πήγα στον κυνηγότοπο! Και λοιπόν;
Γιατί πήγες;
Για να δω τον πατέρα. Εκεί τριγυρίζει τέτοια εποχή.
Μα έφυγες χωρίς να τον δεις.
Δηλαδή,
με υποπτεύεσαι;
Είχαν κόψει το συρματόπλεγμα κι είχε δόλωμα εκεί κοντά.
Κι ο χτυπημένος αγριόχοιρος επιτέθηκε στη Χε-ιν.
-Εσκεμμένα κάποιος… -Και;
Θα πέθαινε η κόρη μου.
Πες μου την αλήθεια.
Τελευταία προειδοποίηση.
Θύμωσες επειδή ήταν η Χε-ιν.
Γιατί δεν θύμωσες όταν κατηγορήθηκα άδικα;
Καλά, κάτσε.
Πήγα εκεί γιατί ήξερα ότι ήταν η μέρα κυνηγιού της οικογένειας.
Μα φτάνοντας, η τρανή Μο Σουλ-χι είπε
ότι κοιμόταν, οπότε δεν τον είδα.
Μάταια την ικέτευα.
Γύρισα πίσω, λοιπόν. Αυτό.
Καλά.
Μπομ-τζουν.
Βοήθα με να τον δω μία φορά μόνο.
Μόνο αυτό θέλω. Να τα βρούμε πριν είναι πολύ αργά.
Μερικές φορές,
είναι καλύτερα να ξεχνάς κάτι.
Χιουν-γου.
Παράξενη οικογένεια.
Ορίστε; Καθόλου, κύριε.
Εκκρεμούν επτά αγωγές μεταξύ μας.
Θα πρέπει να ήσουν σε δύσκολη θέση αφού φρόντιζες
τα ασήμαντα ζητήματά μας.
Έκανες πολλά.
Γεια σας.
Ο πρόεδρος κοιμήθηκε.
Κιόλας;
Να τον ξυπνήσω;
Δεν πειράζει.
Πέρασα μόνο να τον χαιρετήσω.
Αντίο, λοιπόν.
Κυρία Μο.
Ήρθε ο Μπομ-σοκ στον κυνηγότοπο
να δει τον πατέρα;
Όχι, δεν ήρθε.
Έτσι είπε;
Κοιτάξτε.
Δεν μου αρέσει που το λέω,
αλλά να τον προσέχετε.
Κρατάει κακία εδώ και καιρό, από τότε που τον έδιωξε.
Να φοβάστε όσους δεν έχουν τίποτα να χάσουν.
Τι είδους άνθρωπος είναι ο κος Γιουν Ουν-σουνγκ;
Ο κύριος Γιουν;
Τον ξέρω ως επιχειρηματία, αλλά όχι ως άνθρωπο.
Ξέρεις ότι άνθρωποι σαν εμάς δεν πρέπει να εμπιστεύονται εύκολα.
Αν κι αυτή η συμφωνία ναυαγήσει, ο πατέρας
θα εγκαταλείψει τον Σου-τσολ.
Μην ανησυχείτε.
Θα τον ερευνήσω διακριτικά.
Εμένα ψάχνετε;
Με τρομάξατε!
Έλεγχο;
Πολύ επιφυλακτική είναι.
Απλώς φοβάται,
αλλά μόνο στην αρχή.
Εμπιστεύεται εύκολα άπαξ κι εφησυχάσει.
Εφησύχασε κάπως.
Παρεμπιπτόντως, βλέπετε ελπίδα με τη Χε-ιν;
Εννοείται πως είναι σημαντικά τα λεφτά,
αλλά πολύ θα ήθελα να τους δω να χωρίζουν.
Γιατί;
Ένα είναι σίγουρο. Ήμουν πρωτοπόρος στα προξενιά στη χώρα.
Μα απέτυχα να καλοπαντρέψω την κληρονόμο του Κουίνς.
Μεγάλη ντροπή.
Θα τους χωρίσω πάση θυσία
και θα ανακτήσω τη χαμένη μου τιμή.
Αφού είναι έτσι, μην επαναλάβετε ό,τι κάνατε.
-Εμπόδιο θα είστε. -Αυτό ήταν…
Αυτό μου είπαν να κάνω.
Μα παρενέβη ο Χιουν-γου, σκότωσε τον αγριόχοιρο
κι έσωσε τη Χε-ιν.
Δεν το περίμενα ποτέ.
Χιουν-γου, ανέβηκες επίπεδο.
Από "Σταχτοπούτος", που έκανε έναν πλούσιο γάμο,
σε σωτήρα της κόρης τους!
Έχουν αλλάξει συμπεριφορά.
Πρώτη φορά έφαγα μπούτι φασιανού.
Συνήθως μου έδιναν τον λαιμό ή άπαχα κομμάτια.
Μα ο πεθερός μου μου έδωσε πόδι.
Είναι πολύ νωρίς για να εφησυχάσεις.
Συνέχισε έτσι.
Πώς;
"Τη δουλειά μου έκανα μόνο".
Μην καταστρέψεις αυτήν την ευκαιρία λέγοντας τέτοιες βλακείες.
"Ναι, κι εγώ τρόμαξα! Θα μπορούσα να πεθάνω, μα το έκανα για τη Χε-ιν!"
Πρέπει να το πιστωθείς.
-Πρέπει; -Πρέπει.
Είναι σαν να παίρνεις κουπόνια για καφέ.
Πρέπει να μαζέψεις δέκα
για να δουν ότι είσαι τακτικός και να σου δίνουν δώρα.
Δεν χρειάζομαι
κανένα δώρο.
Θέλω μόνο να είμαι ελεύθερος κι αλώβητος.
Τι βλάκας.
Πες αντίο, αν είσαι δήθεν.
Σε τι;
"Αντίο, ιταλικά κοστούμια".
"Αντίο, χειροποίητα παπούτσια".
"Αντίο, εισαγόμενο αμάξι!"
"Αντίο, πολυτελές ρολόι στον καρπό μου".
"Αντίο, περιουσία της Χε-ιν".
Ο Σταχτοπούτος θα επιστρέψει στον οπωρώνα του στον νότο.
Το πρόβλημα είναι ότι δεν θα τον δεχτούν μ' ανοιχτές αγκάλες.
Συγγνώμη, κόουτς.
Ο γιος μου δεν θέλει να κάνει πυγμαχία, αλλά τάε κβον ντο.
Δεν πειράζει. Έτσι είναι τα παιδιά.
Γεια σας, λοιπόν.
Πάμε.
Τζε-χιον, γιατί σ' αρέσει το τάε κβον ντο;
Έχουν ζώνες.
Ζώνες; Για τη μέση;
Γι' αυτό;
Γι' αυτό θέλει να πάει!
Τζε-χιον, έχουμε κι εμείς ζώνες.
Δες εκεί.
Η ζώνη του πρωταθλητή.
Κόουτς, δεν πειράζει.
-Ιδού. -Θεέ μου.
Δες εδώ.
Τι λες; Δεν είναι πιο φανταχτερή απ' τις άλλες ζώνες;
Επίσης, σπάνε πράγματα.
"Σπάνε";
Κι εμείς σπάμε πράγματα!
Απλώς δεν προλάβαμε. Να σου δείξω;
Όχι, δεν χρειάζεται!
Μισό λεπτάκι!
Μια στιγμούλα.
Πού είναι ο πίνακας;
Να τος.
Λοιπόν, δες εδώ.
Δες.
Έτσι το κάνεις.
Θα τη σπάσω αυτήν τη φορά.
Παρακολούθα.
Θεέ μου!
Είδες; Δεν το έσπασα;
-Τέλεια η πυγμαχία; -Μα…
Τι 'ναι πάλι;
Θέλω τάε κβον ντο επειδή κάνει ο Τζι-σονγκ.
Ο καλύτερός του φίλος.
Κατάλαβα.
Κυρία μου.
Το λέω μόνο επειδή νοιάζομαι πολύ τον Τζε-χιον.
Δεν θα έπρεπε να 'χει κι άλλους φίλους;
Ορίστε;
-Ξέρεις τον Μπεκ Χο-γιολ; -Ναι.
Είναι ο γιος μου κι είναι σαν εσένα.
Του αρέσουν τα παιχνίδια.
Δεν θα ήταν τέλειο να κάνετε πυγμαχία εδώ
και να παίζετε μαζί μετά το σχολείο;
Έχει τον πιο κακό βαθμό.
Κόουτς.
Τρέχει αίμα!
Θεέ μου!
Γιατί…
Μην ανησυχείτε για μένα.
Θα γδάρθηκα με το ξύλο.
Σας χαιρετούμε, λοιπόν.
Φεύγετε;
-Πάμε. -Καλό δρόμο, κυρία.
Αντίο.
Εντάξει.
Τζε-χιον, θα τα ξαναπούμε!
Γεια.
Αντίο, κυρία!
-Αιμορραγείς! -Γρατζουνιά είναι!
Μ' έγδαρε το ξύλο.
Γιατί έχεις τέτοια νεύρα;
Δεν κοιμάμαι καλά τελευταία, γι' αυτό έκλεισα το μαγαζί σήμερα.
Θα κλείσω το γυμναστήριο
και θα πάω υπάλληλος όταν χωρίσει ο Χιουν-γου.
Πάψε να λες για διαζύγια!
Πρέπει να το δω ρεαλιστικά και να προετοιμαστώ.
-Πάμε στη Σεούλ; -Να κάνουμε τι;
Πήρα τη Χε-ιν. Δεν το σηκώνει.
Ας τη δούμε από κοντά να την αποτρέψουμε να χωρίσει.
-Ετοιμάσου. -Τι;
Πάμε.
Ήσουν τελείως αντίθετος με το σχέδιο, αλλά τελικά σου καλάρεσε.
Κοίτα…
Πάντα βάζω τα δυνατά μου όταν βάλω κάτι στο μυαλό μου.
Ισχύει.
Πάντα τα δίνεις όλα.
Μα υπάρχει πρόβλημα.
Δούλεψέ τη με μισή καρδιά κι όλα καλά.
Μα αν βάλεις τα δυνατά σου,
θα γίνει έξαλλη αν το πάρει χαμπάρι.
-Μάλλον ναι. -Ακριβώς.
Δεν πρέπει να σε καταλάβει όμως. Το 'πιασες;
Δεν θα με καταλάβει,
αρκεί να κάνουμε κάτι.
Να το κρατήσουμε μυστικό.
Έγινε.
Δεν πρέπει να πούμε στον Χιουν-γου ότι πάμε να δούμε τη Χε-ιν;
Βρε βλάκα!
Θα το επέτρεπε; Δεν έχουμε τίποτα να χάσουμε.
Πρέπει να τους εμποδίσουμε πάση θυσία.
Πάτα το!
ΠΥΓΜΑΧΙΑ ΚΟΥΙΝ ΖΗΤΕΙΤΑΙ ΠΡΟΣΩΠΙΚΟ
Τι θα τους πούμε;
Δεν χρειαζόμαστε συστάσεις.
Δεν βλέπεις σίριαλ;
Η γραμματέας μανατζάρει τις VIP οικογένειες.
Μόλις μας δουν θα ξαφνιαστούν και θα πουν
"Κυρία Χονγκ, ήρθε η κουνιάδα σας".
Και θα μας αφήσουν να περάσουμε αμέσως.
Πρέπει να κλείσετε ραντεβού.
Θα είστε καινούρια εδώ.
Δείτε εδώ.
Αυτή είμαι εγώ.
Με το κυματιστό μαλλί, αυτός.
Εντάξει; Αυτοί είμαστε εμείς. Βλέπετε;
Αφήστε όνομα και τηλέφωνο και θα της τα μεταφέρω.
Κοιτάξτε!
Είμαστε συγγενείς. Ανήκουμε στη βασιλική οικογένεια.
Θα κλείσουμε ραντεβού με συγγενή μας;
Έλεος.
Κλείστε ραντεβού και ελάτε…
Χε-ιν!
Σαν τα χιόνια.
Είμαι ο αδελφός του Χιουν-γου.
Το ξέρω.
Αναρωτιόμουν αν ήσασταν εσείς κι είχα δίκιο.
Πρέπει να μιλήσουμε. Ούτε ο Χιουν-γου δεν ξέρει ότι είμαστε εδώ.
Κοιτάξτε…
Πάμε επάνω;
Φυσικά!
-Περάστε. -Εντάξει.
Σου κάνει εντύπωση;
Βλέπεις όμως, δεν θα σε τιμωρήσουμε που δεν μας αναγνώρισες.
Μην ανησυχείς.
Δεν κάνουμε κατάχρηση της δύναμής μας έτσι.
Θα έχεις δουλειά.
Συγγνώμη που ήρθαμε απροειδοποίητα.
Σου είχα τηλεφωνήσει πολλές φορές, αλλά δεν σ' έβρισκα.
Δεν σηκώνω άγνωστους αριθμούς.
Μάλλον δεν θα έχεις τον αριθμό μου.
Τι σας φέρνει εδώ;
Βασικά…
Από πού να ξεκινήσω;
Πρόσφατα, ο μπαμπάς μας έκλεισε τα 60.
Θα ήρθατε επειδή θυμώσατε που δεν ήρθα.
Όχι, προς Θεού!
Όχι;
Όχι βέβαια, γιατί δεν θυμώσαμε καθόλου.
Δεν ξέρω τη γνώμη σου γι' αυτό,
αλλά ο Χιουν-γου…
-Ναι; -Είναι δύστροπος, έτσι;
-Ορίστε; -Καταλαβαίνω.
Τι πράγμα;
Ο αντίθετος άνθρωπος από σένα δεν είναι στην άλλη άκρη του κόσμου
αλλά δίπλα σου. Ο άντρας σου, που τρώτε και κοιμάστε μαζί.
Αυτός είναι που δεν σε καταλαβαίνει καθόλου.
Ναι.
Κι εμείς όλο μαλώνουμε για τον κλιματισμό.
Ο άντρας μου το άναβε το καλοκαίρι και ξεπάγιαζα!
Μέχρι που βριζόμασταν στο τέλος!
Ήταν τρελά ερωτευμένος όταν παντρευτήκαμε,
αλλά δεν έκλεινε το κλιματιστικό.
Εμείς δεν τσακωνόμαστε για τέτοια πράγματα.
Αλήθεια;
Υπέροχα.
Έχετε καλή σχέση.
Ο καθένας έχει το κλιματιστικό του.
Κατανοητό, αν έχετε πολλά έξτρα δωμάτια.
Τέλος πάντων, εγώ του λέω συνέχεια το ίδιο.
"Δεν είσαι πια ένας από μας.
Ανήκεις στο Κουίνς και μείνε εκεί κι αφού πεθάνεις.
Μην τολμήσεις να ξαναπατήσεις στο σπίτι μας!"
Μια και το ανέφερα…
Διαζ…
Συγγνώμη που διακόπτω, αλλά θα αργήσετε
στο ραντεβού με τον κύριο Χέρμαν.
Συγγνώμη, πρέπει να πηγαίνω.
Έχω ένα σημαντικό γεύμα.
Εντάξει, να πηγαίνεις τότε.
Θα σου στείλω μήνυμα με τα υπόλοιπα,
οπότε σώσε τον αριθμό μου.
-Θα έρθω να σας δω σύντομα. -Αλήθεια το λες;
Ομολογώ ότι απομακρυνθήκαμε μετά τον γάμο του Χιουν-γου.
Άλλωστε, μας έδωσες ένα κτίριο.
Κτίριο;
Ναι, εκείνο στην πόλη.
Αγόρασα κτίριο εκεί;
Μάλιστα. Μου είπατε να το αγοράσω όταν παντρευτήκατε.
Μάλιστα.
Το χρησιμοποιείς;
Ναι.
Μην ανησυχείς όμως.
Το καθαρίζω και το συντηρώ.
Τα κάνω όλα.
Μην ανησυχείς για το κτίριο, το έχω υπό έλεγχο!
Αλήθεια, γιατί ήρθαν οι συγγενείς του άντρα σας;
Δεν ξέρω.
Δεν πήγα στα γενέθλια του πατέρα της.
Και ήρθε να σας το πει;
Είπε πως όχι.
Τότε;
Είπε ότι ο γάμος είναι σαν ν' ανοίγεις κλιματιστικό το καλοκαίρι.
Ορίστε; Τι θα πει αυτό;
Διαφωνείς στη θερμοκρασία.
Μάλιστα.
Λογικό ακούγεται.
Γεια σου.
-Ο κύριος Χέρμαν; -Σωστά.
Πήγε να δει την κόρη του γιατί έπεσε.
Παράτησε το ραντεβού επειδή έφαγε τούμπα το μωρό;
Είναι οικογενειάρχης.
Γι' αυτό πήρε τέσσερα διαζύγια κι έκανε παιδί στα 60.
Πολύ εκνευρίστηκα.
Μέχρι την κάτοψη έφερα, επειδή ήθελε να τη δει!
Καλύτερα έτσι.
Έχει ήδη μια εικόνα στο μυαλό του.
Αν το γνωρίζεις, θα έχεις πλεονέκτημα.
Τι θέλει;
Επιστρέψατε;
Νόμιζα ότι πήγατε στο σπίτι.
Έχω να δω κάτι έγγραφα.
-Μπορείς να φύγεις. -Μάλιστα.
Παρεμπιπτόντως, η κα Να μού είπε νωρίτερα
ότι η κυρία Χονγκ είχε ένα γεύμα.
Μάλιστα.
Θα συναντούσε τον κύριο Γιουν Ουν-σουνγκ
κι ότι ίσως αργούσε, οπότε,
μπορείτε να γυρίσετε στο σπίτι, δεν χρειάζεται να μείνετε εδώ.
Ποιον θα συναντήσει;
Η Χέρκινα θέλει δύο ορόφους.
-Δύο; -Ναι.
Μια εντυπωσιακή σκάλα κάπου εδώ.
Πώς θα γίνει αυτό;
Δεν θα είναι απλή ανακαίνιση.
Θα πρέπει να αλλάξω τη δομή και να εγκριθεί.
Θα καταθέσει την πρόταση και θα επιλέξει όποιον το κάνει.
Αυτό είναι τρελό.
Είναι γελοίο, αλλά…
Το ξέρω μόνο εγώ;
-Ακριβώς. -Ωραία.
Κύριε, μάθατε ότι ήρθε η αδελφή σας να δει τη κυρία Χονγκ σήμερα;
-Ποια; -Η αδελφή κι ο γαμπρός σας.
Μου το είπε η κυρία Να.
Δεν το ξέρατε;
Φάε μη μουλιάσουν.
Στάσου. "Ξέρω ότι είναι δύσκολο. Αποσιωπητικά.
Μα δεν πρέπει να πάρεις διαζύγιο.
Μπορείς να το σκεφτείς για χάρη μου;"
Γιατί να το κάνει αυτό; Ούτε που σε ξέρει.
Τρώγε τα ουντόν σου εσύ.
Γιατί είπες ότι καθαρίζεις το κτίριο;
Είχα σοκαριστεί.
Μα να μην ξέρει το κτίριό της;
Είναι όπως εγώ που ξέχασα
κάτι ψιλά
στο παλτό μου;
Το ίδιο είναι;
-Σαν να 'χεις κτίριο… -Πάψε!
"Για όποιον λόγο κι αν θες διαζύγιο,
σίγουρα θα φταίει ο Χιουν-γου.
Μπορείς, σε παρακαλώ, να δείξεις κατανόηση για μια φορά μόνο
και να μην χωρίσεις; Εμότζι που κλαίει".
Το στέλνω.
Ο Χιουν-γου!
ΜΠΕΚ ΧΙΟΥΝ-ΓΟΥ
-Τι κάνω; -Σήκωσέ το.
Τι είναι; Ναι, τη συνάντησα.
Εσύ γιατί λες; Για να της πω να μη σε χωρίσει.
Αλλά είχε πολλή δουλειά
κι έστειλα μήνυμα.
-Τι; -Τι είναι;
Δεν χωρίζουν!
-Τα ξαναβρήκαν; -Τα ξαναβρήκατε;
Όχι, απλώς δεν της είπε ότι εκείνος το θέλει.
-Το διαζύγιο. -Τι;
Δεν της το είπε!
Τι κάνω τώρα;
ΧΟΝΓΚ ΧΕ-ΙΝ
ΜΠΕΚ ΧΙΟΥΝ-ΓΟΥ
ΑΠΕΝΕΡΓΟΠΟΙΗΣΗ
Είσαι καλά;
Ναι.
Πάμε.
Τι σόι άνθρωπος
είναι ο άντρας σου;
Άσχετο.
Πάντα ήσουν ψυχρή και καχύποπτη.
Είμαι περίεργος, λοιπόν, τι άτομο
παντρεύτηκες.
Να σου πω…
Νιώθω σαν να ελπίζεις να τον κακολογήσω.
Μα κάνεις λάθος. Είναι καλός.
Είδες πώς όρμησε για να με σώσει απ' τον κίνδυνο.
Κάνεις λάθος.
Τον είδα να διστάζει.
Δίστασε
να σε σώσει.
Χε-ιν!
ΧΟΝΓΚ ΧΕ-ΙΝ
Ο αριθμός που καλείτε δεν είναι διαθέσιμος…
Αυτή είναι η διαφορά σας.
Εσύ παρακολουθούσες εκείνον τότε,
ενώ εκείνος εμένα.
Πιστεύεις όντως ότι σ' αγαπάει.
Ναι, το πιστεύω.
Δεν ξέρω τι θα πει αγάπη για σένα.
Αλλά για μένα δεν σημαίνει ευτυχία κι ασήμαντα γλυκόλογα.
Αγάπη θα πει
να υπομένετε τον πόνο μαζί.
Ότι μένεις αντί να το σκας.
Ακόμη κι αν ο άλλος
έχει χρέη ή κάτι άλλο,
μένετε ενωμένοι.
Αυτό θα πει αγάπη.
Αυτό ακριβώς κάνει.
Μακρηγορείς.
Ορίστε;
Όταν αμφιβάλλουμε, φλυαρούμε.
Δεν σε βλέπω σίγουρη.
Δεν ήξερα ότι ήσουν εδώ.
Η Χε-ιν;
Βασικά…
Πώς και ήρθες;
Η Χε-ιν ήπιε πολύ.
Ήπιε;
Χε-ιν;
-Χε-ιν! -Άφησέ την. Κοιμάται.
Αποκοιμιέται όταν μεθάει.
Χε-ιν!
Κοιμόταν σ' όλη τη διαδρομή, δώσ' της άλλα δέκα λεπτά.
Ή θα τη φέρω αργότερα,
οπότε περίμενε μέσα.
Πόσο της έδωσες να πιει;
Ορίστε;
Κοίτα.
Συνήθως δεν πίνει, αλλά το σηκώνει το ποτό.
Πόσο της έδωσες, λοιπόν;
Πώς μέθυσε έτσι;
Τα ανακάτεψα.
Κάνεις πολύ θόρυβο και δεν μπορώ να κοιμηθώ.
Ευχαριστώ. Καλό δρόμο.
Καλόν ύπνο.
-Τα λέμε αύριο βράδυ. -Γιατί…
Θέλω να πω…
Έμαθα ότι συναντήσατε τον κο Χέρμαν.
Αύριο γιατί θα βρεθείτε;
Ο κος Χέρμαν δεν ήρθε σήμερα.
Μόνοι ήμασταν.
Και ήπιαμε
οι δυο μας.
Λοιπόν. Να πιεις πορτοκαλάδα το πρωί.
Το γιατρικό του χανγκόβερ.
Καλά. Εντάξει.
Εντάξει.
-Γεια. -Αντίο.
Να την προσέχεις.
-Κύριε Ο. -Παρακαλώ;
Πήγαινέ τον στο σπίτι. Δείχνει πολύ μεθυσμένος.
Δεν έχει καμία συναίσθηση, να τον πας ως την πόρτα.
Μάλιστα, κύριε.
Τι κάνεις; Μπες μέσα.
Γιατί ήπιες τόσο πολύ ξαφνικά;
Επειδή δεν το συνηθίζω.
Από δω και πέρα θα δοκιμάζω νέα πράγματα.
Είναι πολύ άδικο.
Ζούσα διαφορετικά απ' τους άλλους ώστε να έχω μια μακρά, υγιή ζωή.
Μα δες με τώρα. Ήταν όλα ανώφελα.
Θα λέω αυτό που σκέφτομαι,
θα κάνω ό,τι θέλω…
και θα σκοτώσω όσους το αξίζουν.
Τι θα πει αυτό το τελευταίο;
Θα σκοτώσω
όποιο κάθαρμα με προδώσει
και με μαχαιρώσει πισώπλατα.
Σκέψου το.
Ακόμα κι αν κάνω φόνο,
απλώς θα πάω στη δίκη μερικές φορές μέχρι να πεθάνω
σε τρεις μήνες.
Μπορείς να είσαι ο δικηγόρος μου.
Εντάξει, φέρε μου εδώ. Πάμε μέσα.
Έχεις την τάση να λες τέτοια τρομακτικά πράγματα.
Μη φοβάσαι.
Ξέρω ότι εσύ δεν θα με πρόδιδες ποτέ.
Όχι βέβαια.
Δεν φοβάμαι.
Παρεμπιπτόντως,
το κινητό σου ήταν κλειστό.
Πού είναι;
Δεν είναι μέσα;
Σωστά.
Θα το άφησα στο αμάξι.
Στο αμάξι;
Πήγαινε εσύ και θα σου το φέρω.
Κύριε Ο, φύγατε; Πού είστε;
Εδώ είναι.
Στην τσέπη μου.
Τι; Είναι κλειστό.
Χε-ιν, περίμενε.
-Τι κάνεις; -Δεν ξέρω.
Τι
κάνω
αυτήν τη στιγμή;
Χαίρομαι
που βρήκες
το κινητό σου.
Θα ήταν μπελάς
να το βρεις.
Γιατί δεν ήμουν…
σίγουρη;
Τι πράγμα;
Τι είπες;
Εντάξει.
Δεν σου το είπα;
Θα δοκιμάζω
νέα πράγματα στο εξής.
ΕΠΙΛΟΓΟΣ
ΑΝΑΚΤΟΡΟ ΣΑΝΣΟΥΣΙ, ΠΟΤΣΝΤΑΜ ΤΡΙΑ ΧΡΟΝΙΑ ΠΡΙΝ
Αυτό το μέρος είναι ξέγνοιαστο;
Το "σαν σουσί" στα γαλλικά σημαίνει "ανέμελος".
Αυτό είναι γελοίο.
Υπάρχει τέτοιο μέρος;
Ο Χαρούμενος Πρίγκιπας;
Που έκανε ένα χελιδόνι να βγάλει τα μάτια του;
Ναι.
Ο πρίγκιπας ζούσε σ' αυτό το παλάτι.
Ένα συνειδητοποίησα όταν το διάβασα
μικρή.
"Θα υποφέρεις μακριά απ' την εστία".
Ακόμη κι εκείνος νοσταλγούσε το σπίτι του.
Έφυγε και υπέφερε.
Θυσίασε τα πετράδια και τα μάτια του.
Χε-ιν.
Γι' αυτό είναι "χαρούμενος".
Κάνε μου τη χάρη. Δεν ήταν. Απλώς άλλαξε πριν πεθάνει.
Πρέπει να παραμένουμε αυθεντικοί
κι όχι ν' αλλάζουμε επειδή πεθαίνουμε.
Θα ήθελα να φτιάξω κάτι.
Ένα κέντρο αρωγής καρκινοπαθών.
Ορίστε;
Θέλετε να στηρίξετε οικονομικά τις οικογένειες;
Γιατί;
Για αποδοτικότητα.
Τι εννοείτε;
Αν είχε καρκίνο ένας δικός σου,
θα είχες μυαλό για δουλειά;
-Μάλλον όχι. -Είδες;
Δεν θα μπορούσες να πουλήσεις τα προϊόντα σου.
Σ' εμένα θα κόστιζε.
Και θα έκλαιγες στην τουαλέτα επειδή χρειάζεσαι λεφτά.
Χαλασμένο μακιγιάζ, πρησμένα μάτια.
Αυτό θα έπληττε τη φήμη του πολυκαταστήματος.
Μάλιστα.
Δεν προσπαθώ
να βοηθήσω λόγω καλής θέλησης.
Είναι θέμα αποδοτικότητας και οικονομικών.
Η ΒΑΣΙΛΙΣΣΑ ΤΩΝ ΔΑΚΡΥΩΝ
-Θα ξαπλώσεις; -Ας μιλήσουμε.
Επειδή φοβήθηκα. Γι' αυτό θα έσπαγε η καρδιά μου.
Τώρα που γιατρεύτηκα,
θα με προδώσεις;
Πρόσεχε!
Ποιος παλαβός φωνάζει έτσι εδώ;
Δεν είσαι ο Ουν-σουνγκ που ήξερα.
Πάλεψα πολύ για να το πεις αυτό.
Ούτε καν μ' αρέσει η Χε-ιν. Γιατί να ζηλέψω;
Θέλω να σου πω κάτι.
Μην ανησυχείς. Είναι κάτι καλό, θα χαρείς.
Υποτιτλισμός: Εύα Τανταλίδου